εδοξεν αρκαδων τοις κοσμοις και ται πολει. επειδη τηιοι φιλοι και συγγενεις υπαρχοντες δια προγονων ται πολει ψαφισμα και πρειγευτας απεσταλκαν απολλοδοτον και κωλωταν οι επελθοντες επι το κοινον των αρκαδων το τε ψαφισμα απεδωκαν και αυτοι διελεγεν ακολουθως τοις γεγραμμενοις ταν εκτενεσταταν σπουδαν και φιλοτιμιαν ποιουμενοι περι τω γενεσθαι ταν καθιερωσιν τωι διονυσωι τας τε πολεως και τας χωρας τας τηιων και ταν ασυλιαν ετι δε και ταλλα τα υπαρχοντα αυτοις ενδοξα και τιμια δια τον θεον ψαφιζομενος και αυτος συναυξεν και αει τινος αγαθω παραιτιος γινεσθαι τωι δαμωι και οτι ταυτα ποιησαντες ακολουθα πραξομεν τα τε προς το θειον ευσεβεια και τα μεγιστα χαριξομεθα τωι δαμωι περι δε των αυτων διαλεγεντος μετα πασης [ σπευδης] και του παρα τω βασιλεως φιλιππου πρεσβευτα περδικκα αποκρινασθαι τοις πρειγευταις οτι α πολις διακειμενα φιλικως και ευηθως ποτι το πληθος [το] τηιων εν τε τοις υπερανω χρονοις ουθενος απεστατουν των συμφεροντων και νυν δε καθοτι παρακαλει ο δαμος ο τηιων και περδικκας ο πολιτας αυτων προαιρεομενοι ουν εμ πασιν ευχαριστειν και μεμναμενοι ταν προυπαρχωσαν ταις πολεσι συγγενειαν ταν τε καθιερωσιν τωι διονυσωι τας τε πολιος και τας χωρας υμεων ετι δε ιεραν και ασυλον ημεν βουλομενοι χαριζεσθαι περδικκαι διδομεν και τα λοιπα τα υπαρχοντα υμιν ενδοξα και τιμια διαφυλαξομεν απροφασιστως εφ οσον ημεν εν δυνατωι. και αι τινες των ορμιομενων εξ αρκαδων αδικησωντι τινα τηιων η κοιναι η ιδιαι παρ το γραφεν δογμα περι τας ασυλιας υπο τας πολιος τας αρκαδων εξεστω τωι παραγενομενωι τηιων επιλαβεσθαι και των σωματων και χρηματων αι τις κα αγηι οι δε κοσμοι οι τοτε αει κοσμεοντες επαναγκαζοντων αποδιδομεν τος εχοντας αζαμιοι ιοντες και ανυποδικοι. αγγραψαι δε και το δογμα ες το ιαρον τω ασκλαπιω τογ γραμματεα τας πολεος δοθημεν δε και ξενια τοις πρειγευταις τα εν τωι νομωι. ερρωσθε.
LW 72